Mandag vil der i løbet af morgenstunden og formiddagen være spredt regn over Himmerland og Vendsyssel.

I løbet af mandag eftermiddag vil nordjyderne opleve regn, der vil samle sig i større områder. Det skyldes, at der ikke er udsigt til meget vind, der kan flytte rundt på regnbygerne, der derfor blot vil placere sig over enkelte områder. Der vil samtidig også være risiko for tordenbyger. Frem mod tirsdag vil vinden tage lidt til med stedvis kuling, det ser dog ud til at blive mere og mere tørt i løbet af dagen. Sidst på ugen ser det ud til at holde tørvejr med temperaturer mellem 18 og 19 grader.